191 ASCLEPIADACEAE. 192 
tibus. STAMINA 5, imae corollae adnata, phyllis coronae anteposita, cum lobis corollae autem alter- 
nantia, FILAMENTIS brevibus v. fere nullis, cirea stylos inter se plus minus conjunctis tubi cylindrici 
modo qui gynostegium dieitur; ANTHERIS erectis subplanis inter se liberis et per rimam verticaliter 
discretis, basifixis, stigma cingentibus; connectivo extus sicut linea media prominente, in quibusdam 
generibus squamas coronae interioris connatas gerente, apice tum truncato, tum in membranam stigmati 
incumbentem prolongato, et emittente lateraliter alas plerumque corneas, deorsum latiores, intus locula- 
menta gerentes. POLLEN cereum, conglutinatum quum antherae dehiscunt in massulis pollinia dictis, 
granulis jam intra pollinia in tubulos coecos abeuntibus. OvaARII carpella 2, distincta, supera, dorso 
tum antice tum postice spectantia, sutura ventrali interiore, placentis suturae affixis in carpello promi- 
nentibus. STYLI duo, usque ad stigma distincti, STIGMATE pentagono infra tantum papilloso, supra vel 
excavato vel plano vel umbonato, vel in apiculum simplex aut bifidum producto, extus ante rimas 
quae antheras discernunt corpuscula gerente colorata 5 (retinacula) suleo longitudinali bipartita, e 
quibus caudiculae ad pollinia divergunt eaque antheris apertis sustinent. OVULA in quoque carpello 
saepius numerosa, anatropa, pendula, in placenta pluriseriatim deorsum imbricata. FOLLICULI 2 vel 
abortu solitarii sessiles, secus ventrem dehiscentes, placentam saepius liberantes. — SEMINA ovato-oblonga, 
compressa, circa micropylem et hilum truncata et saepissime longe comosa, coma folliculi verticem 
spectante. ALBUMEN tenue cartilagineum. EMBRYO semine vix brevior, rectus, COTYLEDONIBUS planis, 
foliaceis, RADICULA brevi supera. 
SUFFRUTICES plerumque lactescentes, caudicem brevem e semine ortum primo efformantes, unde secunda 
anni vice ascendunt caules tum herbacei recti florescentes, tum lignescentes, volubiles ramosque et ramulos 
demum floriferos emittentes, juniores villosi, pilis simplicibus. FOLIA simplicia, integerrima. INFLORESCENTIA 
indefinita, interpetiolaris, corymbosa, saepius tamen corymbo abbreviato umbelliformis, pedicellis cum pedunculis 
basi bracteatis. — Ordo cum natura rerum arcte consentaneus, cum Apocynaceis cognatus, Euphorbiaceas 
miro quidem et multiplici habitu haud raro referens, plagas intertropicas utriusque orbis inhabitans easque 
excedens, inter temperatas rarior, generibus orbi tum veteri tum novo fere propriis. 
ASCLEPIADEAE VERAE R. BR. Wern. Soc. I. 21. 
(Subordo brasiliensis unicus.) 
Filamentis in gynostegium arcte conjunetis; antheris cum stigmate in gynostemium conniveutibus; locu- 
lamentis duobus intus dehiscentibus; polliniis in unoquoque loculamento unicis 10; caudieulis e parte ima reti- 
naculorum bilateraliter ad pollinia divergentibus, ita ut ima caudicula duo pollinia diversis sed vicinis antheris 
pertinentia sustineat. 
CONSPECTUS TRIBUUM SUBTRIBUUMQUE. 
Tarus A. CATOPHORAE, polliniis sub stigmate e caudiculis verticaliter pendentibus. 
a. Stigmate plano v. bifido, non extra florem in rostrum producto. 
Corona detidenie ss <.<... api I ART EP E 
Corona simplici; phyllis liberis cucullatis . . . . . . . . Subtribus II. ASCLEPIADEAE. 
Corona simplici; phyllis liberis planis . . . . . . . . . Subtribus III. METASTELMATAE. 
Corona simplici; phyllis coalitis . . . . . . . . . . . Subtribus IV. CYNOCTONAE. 
Norma wp u 00005 s. v Voc L.C zy aha V. SYNTHETOSTEPHANAE. 
